SET ปิดเช้ารีบาวด์ 10 จุด ลุ้น “ครม.” เคาะมาตรการช่วยค่าครองชีพประชาชน
SET ปิดเช้ารีบาวด์ 10 จุด ตามตปท. แนะจับตาประชุมครม.บ่ายนี้เคาะมาตรการช่วยค่าครองชีพประชาชน แนวโน้มช่วงบ่ายให้แนวรับที่ 1,560 จุด และแนวต้านที่ 1,570-1,575 จุด
SET ปิดเช้ารีบาวด์ 10 จุด ตามตปท. แนะจับตาประชุมครม.บ่ายนี้เคาะมาตรการช่วยค่าครองชีพประชาชน แนวโน้มช่วงบ่ายให้แนวรับที่ 1,560 จุด และแนวต้านที่ 1,570-1,575 จุด
21 มิ.ย. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยช่วงเช้าที่ผ่านมาแกว่งตัวผันผวนอยู่ในแดนบวก เป็นไปตามตลาดหุ้นอื่นในภูมิภาคเอเชีย โดยหลักมาจากปัจจัยภายในประเทศ ซึ่งนักลงทุนยังคงรอดู การประชุมคณะรัฐมนตรี (ครม.) วันนี้ว่าจะมีการอนุมัติมาตรการช่วยเหลือประชาชนในช่วงวิกฤตพลังงานอย่างไร รวมถึงการต่อมาตรการกระตุ้นการท่องเที่ยว และรอดูข้อสรุปการขอแบ่งกำไรจากกลุ่มโรงกลั่น เพื่อนำมาช่วยลดภาระภาครัฐในการบรรเทาปัญหาให้กับประชาชน
สำหรับแนวโน้มช่วงบ่าย คาดว่าตลาดฯ น่าจะแกว่งตัวผันผวน โดยให้จับตาดูในเรื่องของข้อสรุปโรงกลั่น หากมีมาตรการช่วยเหลือประชาชนออกมา อาจกระทบกับธุรกิจ หรือหุ้นกลุ่มโรงกลั่นปรับตัวลงฉุดตลาดฯ โดยให้แนวรับที่ 1,560 จุด และแนวต้านที่ 1,570-1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BDMS มูลค่าการซื้อขาย 1,175.30 ล้านบาท ปิดที่ 24.60 บาท เพิ่มขึ้น 0.20 บาท
AOT มูลค่าการซื้อขาย 975.61 ล้านบาท ปิดที่ 69.50 บาท เพิ่มขึ้น 0.25 บาท
PTT มูลค่าการซื้อขาย 819.84 ล้านบาท ปิดที่ 33.50 บาท เพิ่มขึ้น 0.25 บาท
PTTEP มูลค่าการซื้อขาย 780.09 ล้านบาท ปิดที่ 160.00 บาท เพิ่มขึ้น 1.50 บาท
GULF มูลค่าการซื้อขาย 750.89 ล้านบาท ปิดที่ 48.00 บาท เพิ่มขึ้น 1.25 บาท